กองอสังหาฯไทยพาณิชย์ปันผล677ล.
บลจ.ไทยพาณิชย์ เตรียมปันผล 3 กองทุนอสังหาฯ ไตรมาส 3 รวม 677 ล้านบาท
30 ต.ค. 2565

บลจ.ไทยพาณิชย์ เตรียมปันผล 3 กองทุนอสังหาฯ ไตรมาส 3 รวม 677 ล้านบาท
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมจ่ายเงินปันผลกองทุนรวมอสังหาริมทรัพย์ภายใต้การบริหารจำนวน 3 กองทุน ในงวดผลดำเนินงานระหว่างวันที่ 1 ก.ค. 30 ก.ย. 2554 รวมเป็นเงิน 677 ล้านบาท
กองทุนรวมสิทธิการเช่าอสังหาริมทรัพย์ไพรม์ออฟฟิศ (POPF) จ่ายปันผลในอัตรา 0.2413 บาทต่อหน่วย คิดเป็นอัตราผลตอบแทน 9.95% ต่อปี บนราคาตลาด 9.70 บาท กองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) ในอัตรา 0.2644 บาทต่อหน่วย คิดเป็นอัตราผลตอบแทน 8.39% ต่อปี บนราคาตลาด 12.60 บาท และกองทุนอสังหาริมทรัพย์ควอลิตี้เฮ้าส์ (QHPF) ปันผล 0.2025 บาทต่อหน่วย คิดเป็นอัตราผลตอบแทน 9.82% ต่อปี บนราคาตลาด 8.25 บาท
ทั้ง 3 กองทุนปิดสมุดทะเบียนเพื่อจ่ายเงินปันผลพร้อมกันในวันที่ 30 พ.ย.นี้ และจ่ายเงิน 14 ธ.ค. 2554และเมื่อรวมกับการจ่ายปันผลตั้งแต่ต้นปีที่ผ่านมาจนถึงปัจจุบัน ทำให้ปีนี้บริษัทฯ จ่ายเงินปันผลรวม 1,875.9 ล้านบาท
นางโชติกา กล่าวว่า สถานการณ์น้ำท่วมไม่ได้ส่งผลกระทบกับกองทุน POPF และ QHPF ส่วนกองทุน CPNRF มีการลงทุนในศูนย์การค้า 3 แห่ง ซึ่งได้ปิดให้บริการชั่วคราว 1 แห่ง ที่เซ็นทรัล ปิ่นเกล้า ซึ่งขณะนี้ได้เปิดให้บริการแล้ว
อย่างไรก็ตาม กองทุนอสังหาริมทรัพย์ทุกกองมีการประกันอัคคีภัยและวินาศภัยต่างๆ ที่ครอบคลุมน้ำท่วม โดยมีวงเงินประกันไม่ต่ำกว่าราคาประเมินมูลค่าทรัพย์สินเพื่อคุ้มครองความเสียหายที่อาจเกิดขึ้นแก่ทรัพย์สินของกองทุนรวม รวมถึงทำประกันกรณีธุรกิจหยุดชะงักด้วย